Diari Oficial de la Generalitat Valenciana


Sumari del DOGV 6651, del 15-11-2011 (2011/11204)

Aprovació definitiva del modificat del Projecte d'Urbanització del Sector SUB-N2, del sòl urbanitzable, Projecte Refós d'Infraestructures Elèctriques i de la retaxació de càrregues.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6651

Data del DOGV
:   15-11-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/11521


Data del document
:   07-11-2011

Organisme emissor
:   Ajuntament d'Albalat dels Sorells

Tipus de document
:   Anunci

Descriptors 

:   * Albalat dels Sorells
    * administració local
    * pla d'urbanisme

Aprovació definitiva del modificat del Projecte d'Urbanització del Sector SUB-N2, del sòl urbanitzable, Projecte Refós d'Infraestructures Elèctriques i de la retaxació de càrregues. [2011/11151]  
El Ple de l'Ajuntament d'Albalat dels Sorells, en la sessió ordinària de 27 de juliol de 2011, en el punt 12 de l'orde del dia, va adoptar un acord la part dispositiva del qual es disposa:  
«Primer. Aprovar definitivament el modificat del Projecte d'Urbanització del Sector SUB-N2 del sòl urbanitzable, que es concreta, únicament, a variacions en la infraestructura elèctrica, intitulat Projecte Refós d'Infraestructures Elèctriques de la Urbanització UE núm. 2 (Sector Residencial SUBN-2), presentat per l'agent urbanitzador en dates 25 de febrer de 2010 (RE núm. 399) i 1 de desembre de 2010 (RE núm. 2265), el qual incorpora tant les correccions i les esmenes que deriven de l'informe emés per l'arquitecta municipal en data 9 de desembre de 2009 sobre el projecte exposat al públic, com l'esmena de les deficiències en la documentació relativa a la instal·lació de xarxa subterrània de baixa tensió que deriven de l'informe subscrit per la referida tècnica en data 5 de novembre de 2010.  
Segon. Aprovar definitivament la retaxació de càrregues del Programa d'Actuació Integrada del Sector SUB N-2 del sòl urbanitzable, pel que fa a les infraestructures elèctriques, una vegada s'ha esmenat la memòria de la retaxació exposada al públic mitjançant l'aportació d'una còpia del conveni subscrit en data 1 de juliol de 2010 entre la mercantil Promociones Company Puchades Bayona, SL, i l'Agrupación de Interés Urbanístico Espacios del Este, agent urbanitzador del sector Espacios del Este, en relació a les obres d'electrificació en mitja tensió conjuntes als dits àmbits que contempla el desglossament de càrregues entre ambdós sectors, i mitjançant l'aportació en data 1 de desembre de 2010 (RE núm. 2665) del resum pressupost refós i import de retaxació en concepte d'instal·lacions d'electrificació de la urbanització de la unitat d'execució número 2 del sector residencial SUBN-2 i del quadro de liquidació de la retaxació per parcel·la resultant i propietari.  
  
Tercer. Desestimar la sol·licitud de l'agent urbanitzador del sector residencial SUB-N2 de retaxació de les càrregues d'urbanització del programa com a conseqüència de l'execució d'obres realitzades sobre la séquia del Roll, atés que no concorren en este supòsit les circumstàncies previstes en l'apartat 2 de l'article 389 del Reglament d'Ordenació i Gestió Territorial i Urbanística (ROGTU) perquè procedisca la retaxació de càrregues per l'aparició de circumstàncies sobrevingudes d'interés general, imprevisibles o que no hagueren pogut ser previstes en les bases de programació, o per canvis legislatius.  
  
Quart. Publicar este acord en el Diari Oficial de la Comunitat Valenciana, d'acord amb el que preveu l'article 392.2 del Reglament d'Ordenació i Gestió Territorial i Urbanística (ROGTU).  
  
Cinqué. Ordenar la Secretaria de l'Ajuntament que, de conformitat amb el que preveu l'article 393 del ROGTU, expedisca, en el termini de 10 dies des de l'aprovació de l'expedient de retaxació, una certificació administrativa de les noves càrregues que possibilite l'ampliació de les afeccions inscrites en el Registre de la Propietat.  
Sisé. Notificar este acord als interessats en l'expedient i, en tot cas, als titulars registrals de drets reals inscrits sobre les finques afectades».  
La retaxació aprovada importa un pressupost addicional de càrregues, derivat de la retaxació, de 199.373,17 auros (IVA 18%, inclòs), i l'adaptació de les quotes urbanístiques següents de la reparcel·lació:  
   
Cosa que es publica a l'efecte de l'executivitat corresponent, i se significa, al mateix temps, que contra l'acord els interessats poden interposar un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana (articles 10 i 46 de la Llei 29/1998, Reguladora de la Jurisdicció Contenciosa Administrativa) o, potestativament, amb un recurs de reposició previ en el termini d'un mes davant del propi òrgan autor de l'acte (articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú). Atés que no s'ha pogut realitzar la notificació personal a Edibelca, SL, CIF G62067974, amb domicili a la plaça dels Colombaires, número 2, 46943 Godella (València), en la condició d'interessada, se li notifica per mitjà d'este edicte d'acord amb el que disposa l'article 59.5 de la Llei 30/1992.  
  
Albalat dels Sorells, 7 de novembre de 2011. La secretària: María José Gil Regolf.